"Tink tenk“ organizacije igraju značajnu ulogu u američkoj politici
Vašington prepun istraživačkih organizacija duž čitavog političkog spektra, od neutralnih do veoma ideološki zagriženih
Vašington je, poput drugih svetskih prestonica, grad prepun gledišta i istraživanja na gotovo svaku temu koju neko može da zamisli. Mnoga od tih gledišta iznose brojne istraživačke organizacije, čija su sedišta u gradu. Neki ih nazivaju „think tanks“ i one su integralni deo procesa razmatranja raznih pitanja i donošenja političkih odluka u Vašingtonu. Jedna od prvih istraživačkih organizacija, a ujedno i dalje jedna od najuglednijih jeste „Korporacija Rend“ (RAND Corporation). Njeno ime je skraćenica za termin „istraživanje i razvoj“, a osnovana je posle Drugog svetskog rata. Direktor za odnose sa medijima  kaže da termin „think tank“ potiče još iz te ere. Bivši američki ambasador u Ujedinjenim nacijama  sada radi za istraživačku organizaciju u Vašingtonu poznatu kao „Institut Ameriken Enterprajz“ (American Enterprise Institute) – ili skraćeno A-E-I. On je opisuje kao skup naučnika, bivših vladinih funkcionera i ljudi koji su zainteresovani za državnu politiku i pišu o pitanjima koja se tiču javne politike. Opis ambasadora Boltona je tačan za mnoge istraživačke organizacije u Vašingtonu. Međutim, neke se specijalizuju za specifična pitanja - poput Bliskog istoka, imigracije ili politike borbe protiv droge. Tu su takođe i one koje imaju jaka ideološka ili politička gledišta, u skladu sa kojim istražuju određena pitanja. I mada se slične istraživačke organizacije mogu naći i u drugim prestonicama sveta, profesor javne politike na Univerzitetu Džordžtaun  kaže da su one veće i istaknutije u Sjedinjenim Državama – i to iz nekoliko razloga. I mada je za „think tank“ organizacije uobičajena aktivnost da zakonodavcima pružaju rezultate svojih istraživanja, neke idu dalje od toga i zagovaraju određenu stranu ili perspektivu izvesnog pitanja.